# 1.2 Explorando as lendas

## Glosario

## Astucia

Definición:

  Capacidade para actuar con intelixencia e habilidade, especialmente para evitar trampas.

Exemplo:

  Con gran astucia, conseguiu resolver o problema sen que ninguén sospeitase nada.

## Emblemático

Definición:

  Que representa dun modo claro e destacado unha idea, lugar ou grupo moi representativo

Exemplo:

  A praza vella é un lugar emblemático na historia da vila.

## Identidade

Definición:

  Conxunto de características propias e distintivas que definen a unha persoa ou colectivo e permiten recoñecelo.

Exemplo:

  A lingua é unha parte fundamental da identidade dun pobo.

# Unha galería de emocións: lendas e personaxes que cobran vida

As lendas galegas son moito máis que simples historias; son unha galería de emocións, sentimentos que se entrelazan coa maxia da nosa terra. A través da lingua escrita, estas narracións transmiten a alegría dos encontros, a tristura das despedidas, o medo ao descoñecido e a sorpresa ante o inexplicable. Cada personaxe, cada escenario, cada trama, está cheo de emocións que nos conectan coa nosa identidade e coa nosa historia.

A continuación presentámosche unha escolma das máis coñecidas lendas galegas. Descubrirás a figura da Coca de Redondela, coa súa forza e astucia; o misterioso Apalpador, que trae agasallos e ledicia aos nenos; a enigmática Santa Compaña, que percorre os camiños na noite; e moitos outros seres que poboan o noso imaxinario colectivo.

A través da lectura destas lendas percibirás as emocións que transmiten e os sentimentos que evocan e descubrirás a maxia que se agocha nas nosas historias e personaxes máis emblemáticas.

## A Coca de Redondela

A lenda do dragón: A Coca de Redondela

## Apalpador

Lenda do Apalpador

## A Santa Compaña

Lenda da Santa Compaña

## Lobishome

User:Lameiro. Lobishome_Pontevedra. Licenza: Dominio público

O Lobishome de Viana

## Lectura facilitada

As lendas galegas son

historias de emocións que

nos conectan coa nosa identidade.

Coñeceremos lendas famosas

como a Coca, o Apalpador e

a Santa Compaña.

O ler estas lendas, sentiremos

as emocións que transmiten

e descubriremos a maxia

das nosas historias e personaxes.

## Audio

audio/mpeg
Elaboración propia (proxecto cREAgal) con apoio de IA voz sintética xerada co modelo Celtia. Unha galería de emocións (CC BY-NC-SA)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)