# 4.5. Facemos un gran libro

# Fase final: Creamos "O gran libro das emocións"

Chegamos á última tarefa do proxecto! Agora imos reunir todas as lendas nun só libro máxico, que quedará gardado na biblioteca da escola para que outras persoas poidan lelas e sentir as emocións que contades.

Que temos que facer?

- Escribir a versión orixinal da lenda (a que fixestes no grupo).
- Escribir tamén a versión adaptada.
- Podedes facelo a man ou a ordenador, pero con coidado, boa letra e presentación limpa.
- As dúas versións deben ir nun folio de cor, segundo a emoción principal da vosa historia.

Cores das emocións

Escolleredes a cor do folio segundo a emoción principal da vosa lenda:

- 🔴 Amor / Alegría → FOLIO VERMELLO
- 🔵 Tristeza → FOLIO AZUL
- 🟢 Medo → FOLIO VERDE
- 🟡 Ira / Rabia → FOLIO AMARELO
- 🟣 Sorpresa → FOLIO LILA
- ⚪️ Emoción indefinida ou mixta → FOLIO BRANCO (para as persoas lectoras que queiran deixarse sorprender!)

E logo?

Cando teñades todo listo, xuntaremos os traballos para facer o noso Gran Libro das Emocións. Cada lenda terá a súa páxina de cor, e así poderemos ler por emocións... ou simplemente deixar que o corazón escolla!

- Non esquezades revisar a ortografía e presentación antes de entregar.
- É recorda, ao principio desta fase tes a rúbrica de autoavaliación deste reto.

## Lectura facilitada

Imos reunir todas as lendas nun só libro máxico.

Quedará gardado na biblioteca da escola.

Faremos

- Escribir a versión orixinal da lenda (a que fixestes no grupo).
- Escribir tamén a versión adaptada.
- Podedes facelo a man ou a ordenador.
- As dúas versións deben ir nun folio de cor.

Cores das emocións

- Amor / Alegría → FOLIO VERMELLO
- Tristeza → FOLIO AZUL
- Medo → FOLIO VERDE
- Ira / Rabia → FOLIO AMARELO
- Sorpresa → FOLIO LILA
- Emoción indefinida ou mixta → FOLIO BRANCO (para as persoas lectoras que queiran deixarse sorprender!)

Ao final xuntaremos os traballos para facer o noso "Gran Libro das Emocións".

Coidade ortografía e presentación antes de entregar.

Ao principio desta fase tes a rúbrica de avaliación deste reto.

## Audio

audio/mpeg
Elaboración propia (cREAgal). O gran libro das emocións (CC BY-NC-SA)

# Rúbrica

Rúbrica de avaliación
| Excelente | Bo | Suficiente | Insuficiente
--- | --- | --- | --- | ---
1. Investigación e recollida de información | O alumnado realiza unha investigación exhaustiva e rigorosa sobre lendas e historias da súa contorna, utilizando diversas fontes e seleccionando información relevante. (2) | O alumnado realiza unha investigación adecuada, pero pode haber algunhas lagoas na información recollida ou pouca variedade nas fontes. (1.75) | O alumnado realiza unha investigación superficial e incompleta, con pouca información relevante ou fontes limitadas. (1.50) | O alumnado non realiza unha investigación adecuada ou non recolle información relevante. (1.25)
2. Comprensión e aplicación de conceptos lingüísticos | O alumnado demostra unha comprensión profunda e precisa dos conceptos lingüísticos traballados e aplícaos correctamente nas súas producións. (2) | O alumnado demostra unha comprensión xeral dos conceptos lingüísticos, pero pode haber algunhas imprecisións ou erros na súa aplicación. (1.75) | O alumnado demostra unha comprensión básica dos conceptos lingüísticos, pero comete erros frecuentes na súa aplicación. (1.50) | O alumnado non demostra unha comprensión suficiente dos conceptos lingüísticos. (1.25)
3. Creación narrativa e expresión emocional | O alumnado crea narracións orixinais e creativas que transmiten emocións de forma eficaz e evocadora, utilizando unha estrutura narrativa clara e recursos literarios variados. (2) | O alumnado crea narracións que transmiten emocións de forma xeralmente efectiva, pero poden ser pouco orixinais ou presentar algunhas debilidades na estrutura ou no uso de recursos. (1.75) | O alumnado crea narracións sinxelas que transmiten emocións de forma limitada, con pouca orixinalidade e unha estrutura narrativa básica (1.50) | O alumnado non crea narracións que transmitan emocións ou estas son incoherentes e carecen de estrutura. (1.25)
4. Traballo en equipo e colaboración | O alumnado traballa de forma colaborativa e eficaz no seu equipo, participando activamente nas tarefas, respectando as ideas dos demais e contribuíndo á creación dun ambiente de traballo positivo. (2) | O alumnado traballa en equipo de forma xeralmente positiva, pero pode haber algunha desigualdade na participación ou algunha dificultade na comunicación. (1.75) | O alumnado ten dificultades para traballar en equipo, con pouca participación, comunicación deficiente ou falta de respecto ás ideas dos demais. (1.50) | O alumnado non traballa en equipo ou faino de forma moi conflitiva. (1.25)
5. Produto final: lenda adaptada | O equipo elabora unha versión orixinal da lenda de alta calidade e unha adaptación moi eficaz, presentadas nun folio da cor correcta con boa letra, limpeza e coidado. A ortografía e a gramática son impecables en ambas as versións. (2) | O equipo elabora unha versión orixinal da lenda xeralmente boa e unha adaptación adecuada, presentadas nun folio da cor correcta con letra lexible e limpeza xeral, aínda que pode haber algunha pequena imperfección. A ortografía e a gramática son xeralmente correctas. (1.75) | O equipo elabora unha versión orixinal da lenda sinxela e unha adaptación con limitacións, presentadas nun folio (posiblemente da cor incorrecta) con letra pouco lexible ou falta de limpeza. A ortografía e a gramática presentan erros frecuentes. (1.5) | O equipo non elabora unha versión orixinal da lenda nin unha adaptación adecuadas, ou non as presenta no formato indicado. A ortografía e a gramática son moi deficientes. (1.25)

Elaboración propia - Proxecto cREAgal. Rúbrica de avaliación (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)